open-index/open-wikipedia-markdown huggingface dataset:
Siguensa

**Siguensa** – miestelis centrinėje Ispanijoje, Kastilijoje ir La Mančoje, Gvadalacharos provincijoje, 73 km nuo Gvadalacharos, Enareso upės slėnyje. Yra Šv. Marijos katedra, pilis, vienuolynas, viduramžiškos achitektūros bažnyčios ir kiti pastatai.
Dušetis

**Dušetis** () – miestas Gruzijoje šiaurinėje dalyje, Mcchetos-Mtianetijos regione, 54 km į šiaurės rytus nuo Gruzijos sostinės Tbilisio. 6167 gyventojų (2014 m.).

## Istorija
Dušetis šaltiniuose minimas nuo 1215 m. Viduramžiais buvo Aragvio kunigaikštystės sostinė. 

Rytų Gruzijos karalystei pasidavus Rusijos imperijos valdžiai (1801 m.), Dušečio miestas ir buvusi Aragvio valda tapo Rusijos dalimi. Miesto teisės buvo suteiktos 1801 m. Jau kitais metais 1802 m. tapo apskrities centru.

1829 m. gegužės mėn. mieste lankėsi garsusis rusų poetas Aleksandras Puškinas. Čia jis įsivėlė į konfliktą su vietiniais, ir tolimesnis santykių aiškinimasis persikėlė net į Tbilisį.

1859 m. čia būta 375 kaimų. Iš jų 230 armėnų, bei 154 gruzinų. Gyventojai užsiimdavo sodininkyste, vynuogininkyste ir vyno gamyba. Mieste veikė fabrikas, kuris gamino indus iš molio. Buvo užsiimama audimu ir verpimu. 1905 m. mieste ir jo apylinkėse būta susirėmimų tarp sukilėlių ir carinės kariuomenės. 1918 m. maištavo apylinkėse gyvenantys valstiečiai. 1924 m. vyko ginkluoti susirėmimai tarp bolševikų ir kitų politinių grupuočių, nepritariančių jų įsigalėjimui Gruzijoje.

## Sportas
* FK Aragvi – futbolo klubas;
* Dušečio miesto stadionas, dar vadinamas centriniu stadionu. Natūralios vejos stadionas. Jo talpa 2 tūkst. žiūrovų,
* Mieste gimė žymus futbolininkas Shota Khinchagashvili.

## Taip pat skaitykite
* Aragvio kunigaikštystė – istorinis regionas;

## Šaltiniai
Petras Būtėnas

**Petras Būtėnas** (1896 m. birželio 27 d. Dovydai, Joniškėlio valsčius – 1980 m. spalio 4 d. Bostonas. Palaidotas Toronte, 1996 m. palaikai perlaidoti Panevėžio Kristaus Karaliaus Katedros kapinėse) – Lietuvos kalbininkas, visuomenės veikėjas.

## Biografija
Brolis Julijonas Būtėnas. 1919–1923 m. Lietuvos kariuomenės savanoris. Nuo 1920 m. studijavo Aukštuosiuose kursuose, nuo 1922 m. – Lietuvos universitete, 1930 m. baigė Vytauto Didžiojo universitetą. K. Būgos, J. Jablonskio, J. Balčikonio mokinys. 1925–1944 m. dirbo mokytoju Panevėžyje, iki 1936 m. – mokytojų seminarijoje. Nuo 1939 m. Lietuvos katalikų mokslų akademijos narys. 1940 m. liepos – 1941 m. sausio mėn. sovietinės valdžios kalintas Panevėžio kalėjime. 1941 m. su kitais leido savaitraštį „Išlaisvintasis panevėžietis“. 1941–1944 m. Panevėžio berniukų gimnazijos direktorius.

1944 m. pasitraukė į Vokietiją. Suorganizavo lietuvių mokytojų kursus ir jiems 1945–1948 m. vadovavo, 1946 m. parengė Lietuvių kalbos konspektą mokytojų kursams ir gimnazijai. 1945–1948 m. redagavo laikraštį „Lietuvių informacija“, 1946–1948 m. žurnalą „Žingsniai“. 1949 m. persikėlė į JAV. Dirbo laikraštyje „Keleivis“, Lietuviškosios enciklopedijos redakcijoje.

## Mokslinė veikla
Tyrė lietuvių kalbos tarmes, kirčiavimą, senovės lietuvių etnines ribas. Prisidėjo prie „Lietuvių kalbos žodyno“ rengimo, užrašė daugiau kaip 8000 žodžių. Rinko tautosaką, 1925 m. parengė „Lietuvių tautotyros žinių ir senienų rinkimo programą“, kaupė medžiagą seniesiems Lietuvos vietovardžiams tirti.

## Bibliografija
* Kirčio ir priegaidės žinios, 1926 m.
* Trumpas linksnių mokslas praktiškam lietuvių kalbos reikalui, 1929 m.
* Lietuvių kalbos prielinksnių mokslas teorijai ir praktikai, 1930 m.
* Priežodžio ir patarlės gyvenimas, 1930 m.
* Lietuvių kalbos akcentologijos vadovėlis mokyklai ir gyvenimui, 1931 m.
* Augštaičių tarmės akuojančios pašneklės sienos, 1932 m.

## Įvertinimas
* 1935 m. Gedimino 4 laipsnio ordinas

## Šaltiniai
Vladas Būtėnas (1923)

**Vladas Būtėnas (Ramojus)** (1923 m. gruodžio 2 d. Vabalninkas, Biržų apskritis – 1993 m. lapkričio 7 d. Čikaga) – Lietuvos žurnalistas, rašytojas, visuomenės veikėjas.

## Biografija
Baigė Panevėžio gimnaziją, 1946 m. – lietuvių pedagoginius pradinės mokyklos kursus Flensburge (Vokietija).

1940–1944 m. antisovietinio ir antinacinio pasipriešinimo dalyvis. Buvo vokiečių suimtas. 1945 m. pateko į karo pabėgėlių stovyklą Vokietijoje, bendradarbiavo Vokietijoje leistuose leidiniuose „Žingsniai“, „Žibintas“. 1946–1949 m. mokytojavo.

1949 m. persikėlė į JAV, bendradarbiavo JAV lietuvių spaudoje (laikraščiuose „Draugas“, „Dirva“, „Tėviškės žiburiai“.  1967–1978 m. dirbo laikraščio „Draugas“ spaustuvėje, 1978–1991 m. radijo stoties „Amerikos balsas“ lietuvių skyriuje. 1962–1965 m. JAV lietuvių bendruomenės Kultūros fondo vicepirmininkas.

## Bibliografija
* *Nuėję plotai*, eilėraščių rinkinys, 1952 m.
* *Lenktynės su šėtonu*, autobiografinė knyga, 1956 m.
* *Kritusieji už laisvę*, apie pokario rezistenciją, 2 t. 1967–1969 m., slapyvardis Vladas Ramojus
* *Dabarties kankiniai*, apie sovietinės valdžios persekiojamus Lietuvos tikinčiuosius, 1972 m., slap. Matas Raišupis
* *Pennsylvanijos angliakasių Lietuva*, su A. Keziu, 1977 m.

## Šaltiniai
Vytautas Buterlevičius

**Vytautas Buterlevičius** (g. 1937 m. birželio 6 d. Kaune) – Lietuvos choreografas, baletmeisteris.

## Biografija
1978 m. baigė Lietuvos konservatorijos Klaipėdos fakultetų choreografijos klasę, įgijo baletmeisterio kvalifikaciją.

Dar besimokydamas vidurinėje mokykloje, susidomėjo lietuvių liaudies šokiu, pasitobulinęs ansamblio studijoje, 1954–1975 m. ansamblio „Lietuva“ šokėjas, nuo 1981 m. iki 2010 m. vyr. baletmeisteris. 1961–1963 m. ansamblio „Rūta“ baletmeisteris, 1975–1981 m. vadovas. 1972–1974 m. ansamblio „Vingis“, 1975–1981 m. ansamblio „Rasa“ meno vadovas ir vyriausiasis baletmeisteris. 1975–1976 m. dėstė Vilniaus kultūros mokykloje, 1978–1981 m. – Vilniaus pedagoginiame institute estetinio lavinimo katedros vyr. Dėstytojas ir dainų ir šokių ansamblio “Šviesa” baletmeisteris, programos “Parvažiavo saulė” autorius.

Sukūrė šokių, ratelių („Slinkis“ 1978 m., „Paruginis“ 1980 m., „Gailinga“ 1981 m., „Derliaus daina“ 1982 m.), šokių programų („Rugio giesmė“ 1985 m. visos choreografijos autorius ir istorinio tautinio kostiumo ansamblyje “Lietuva” pradininkas„Ein saulelė apie dangų“ 1991 m. Antros dalies scenarijaus ir choreografijos autorius). 1978 m. už nuopelnus liaudies menui ir choreografijos vystimą suteiktas Lietuvos nusipelniusio artisto garbės vardas, o 1987 m. suteiktas nusipelniusio meno veikėjo garbės vardas. Lietuvos dainų švenčių (1975, 1980, 1985, 1990, 1998, 2003, 2007 m.), folkloro festivalio „Baltica“ (1987 m.) scenarijų autorius, meno vadovas, baletmeisteris. 1985 m. už ansamblių vakaro choreografinį sprendimą skirta I-jo laipsnio Choregrafijos premija. 2003 m. Ansamblių vakaro Kalnų parke vyr režisierius ir vyriausiasis baletmeisteris, ir prologo “Oi, ant kalno balta karūnėlė” skirto Karaliaus Mindaugo katūnavimo 750 m. Jubiliejui autorius. 2012 m. ir 2016 m. Respublikinių moksleivių ansamblių vakarų Kalnų parke – “Tai gražiai, gražiai mane augino” ir “Koks gražus Tavo veidas gimtine” scenarijų autorius, režisierius ir vyr. baletmeisteris.2020 metais, už nuopelnus tautinei kultūrai, apdovanotas “Aukso paukšte”.

## Šaltiniai
Birutė Butkevičienė

**Birutė Butkevičienė** (g. 1938 m. rugpjūčio 20 d. Joniškis) – Lietuvos bibliotekininkė, bibliofilė.

## Biografija
1962 m. baigė Vilniaus universitetą. 1963–1976 m. Vilniaus universiteto bibliotekos bibliotekininkė, 1976–1985 m. direktoriaus pavaduotoja, nuo 1985 m. direktorė. Nuo 2006 m. rugsėjo 1 d. iki 2008 m. balandžio 18 d. VU bibliotekos direktorė kultūros paveldui.

Nuo 1995 m. XXVII knygos mėgėjų draugijos pirmininko pavaduotoja, nuo 1995 m. M. Mažvydo bibliofilų klubo narė.

Paskelbė straipsnių bibliotekų darbo klausimais.

## Įvertinimas
* 1997 m. Gedimino 5 laipsnio ordinas
* 1999 m. Lenkijos auksinis kryžius

## Šaltiniai
Sprogdinimo virvutės delsiklis

**Sprogdinimo virvutės delsiklis** () – įtaisas iš mažų metalinių vamzdelių, kurie pripildyti delstinio pirotechninio mišinio ir sprogstamosios medžiagos. Šie įtaisai naudojami taip sujungti sprogdinimo tinklą iš sprogdinimo virvučių, kad sulėtėtų sprogdinimo detonavimo bangos sklidimas ir sprogdinimo užtaisai sprogtų numatytais laiko momentais.
Tokios sistemos naudojamos kalnakasyboje, griovimo darbuose.
Vitalijus Butyrinas

**Vitalijus Butyrinas** (1947 m. gegužės 30 d. Kaune – 2020 m. spalio 30 d. Vilniuje) – Lietuvos fotografas.

## Biografija
1993–2001 m. Tarptatinės fotografijos federacijos atstovas Lietuvoje. 1976 m. Tarptautinės fotografijos federacijos fotografas menininkas, 1988 m. nusipelnęs fotografas menininkas, 1992 m. meistras, 1997 m. fotografas visuomenininkas.

Nuo 1965 m. dalyvavo parodose, pelnė daugiau kaip 250 apdovanojimų. 1968 m. Kaune, kino teatre „Ąžuolynas“, buvo atidaryta pirmoji personalinė fotografijų paroda. Surengė individualių parodų Lietuvoje, Australijoje, Japonijoje, JAV, daugelyje Europos šalių. Daugiausia kūrė fotomontažus. Fotografijos alegoriškos, yra fantastikos, romantikos elementų.

## Fotografijų ciklai
* Forma, 1969 m.
* Nakties miško pasakos, 1972 m.
* Miestas, 1973–1983 m.
* Kolegos, 1974–1983 m.
* Jūros pasakos, 1976 m.
* Terra incognita, 1976 m.
* Gimimas, 1976 m.
* Pasakų pasaulis, 1976 m.
* Vaikystės prisiminimai, 1983 m.
* SOS, 1983 m.
* Neringa, 1983 m.
* Titanai, 1983 m.
* Civilizacijos, 1983 m.

## Fotoalbumai
* Fotomontažas – Fotografika (*Fotomontage-Fotografik*) Leipcigas, 1987 m.
* Fotografijų rinktinė (*Izbrannye fotografii*), Maskva, 1991 m.
* „13“, 2000 m.
* Terra incognita, 2000 m.

## Šaltiniai
FK Šilkas Kaunas

**Kauno „Šilkas“** – buvęs Lietuvos futbolo klubas iš Kauno.

Įvairiu metu komandą rėmė SBA, BONUM, „Rytlangis“.

## Sezonai

|}

## Nuorodos
Napoleonas Butkevičius

**Napoleonas Butkevičius** (1927 m. birželio 22 d. Seda – 1998 m. liepos 30 d. Kaunas) – Lietuvos inžinierius, termodinamikos specialistas, habilituotas technologijos mokslų daktaras.

## Biografija
1961 m. baigė Vilniaus universitetą. 1972 m. technikos mokslų daktaras.

1961–1992 m. Kauno politechnikos instituto (nuo 1990 m. Kauno technologijos universitetas) dėstytojas; nuo 1968 m. docentas.

Svarbiausi darbai iš termodinaminių procesų matematinio modeliavimo. Sukūrė inžinerinių metodų kokilių temperatūroms, įtempiams ir deformacijoms skaičiuoti.

## Šaltiniai
FK Lituanica Kaunas

**Kauno „Lituanica“** – buvęs Lietuvos futbolo klubas iš Kauno, atstovavęs avalynės fabriką „Lituanica“ (nuo 1953 m. vadinosi „Raudonasis Spalis“).

## Istorija

1955 m. komanda laimėjo Lietuvos pirmenybių sidabro medalius, o po metų nugalėjo „Tiesos“ taurės turnyre. Vėlesniais dešimtmečiais komanda nusilpo. 1993 m. birželį Berlyne vyko dirbančiųjų sporto mėgėjų varžybos – Europos šalių darbininkų profsąjungų žaidynės. Kauno „Lituanika“ jose laimėjo nugalėtojų laurus.

## Pasiekimai

## Sezonai

|}
|}

## Žymūs žaidėjai
* Petras Škėlovas, 1957, 1958

## Šaltiniai

## Nuorodos
FK Inžinerija

**Vilniaus „Inžinerija“** – buvęs Lietuvos futbolo klubas iš Vilniaus.

## Pasiekimai

## Sezonai

|}
|}

## Nuorodos
Sauber

**Alfa Romeo Sauber F1 Team** – Šveicarijos Formulės 1 komanda. Formulėje 1 ji debiutavo 1993 m. sezone Geriausias jos pasiektas rezultatas buvo 6 trečiosios vietos ir du startai iš pirmos eilės. Sėkmingiausias jai buvo 2001 m. sezonas, kai ji užėmė 4 vietą konstruktorių taurės įskaitoje.

Iki 2005 m. buvusi nepriklausoma, buvo nupirkta BMW koncerno ir vadinasi BMW-Sauber.

## Formulė 1
### Mercedes era
Formulėje 1 Sauber debiutavo 1993 m. PAR GP. Debiutas buvo itin sėkmingas – JJ Lehto užėmė 5 vietą ir pelnė ekipai pirmus du taškus. Nepaisant puikaus debiuto, visame likusiame sezone taškų zonoje ji finišavo tik 5 kartus. Surinkusi 12 taškų sezoną Sauber baigė 7 vietoje.

1994 m. sezone iki tol naudotus Ilmor variklius pakeitė Mercedes ir ekipa buvo pervadinta į Sauber Mercedes. Nepaisant to ekipai nepavyko užlipti ant apdovanojimų pakylos. Geriausia sezono vieta – dvi 4 vietos. Vėl 12 taškų ir šį kartą 8 vieta galutinėje įskaitoje.

### Ford era
1995 m. sezoną Sauber pradėjo su naujais partneriais – Red Bull ir Ford. Šis sezonas buvo kur kas sėkmingesnis nei praeity – beveik kiekvienose lenktynėse buvo pelnomi taškai, o Italijos GP metu H. H. Frentzenas finišavo trečioje vietoje ir pelnė ekipai pirmąjį finišą ant podiumo. Tais pačiais metais prie ekipos prisijungė Petronas grupė – naftos kompanija iš Malaizijos. Kitais metais Monako GP metu abu pilotai finišavo taškuose – trečioje ir ketvirtoje vietose, tačiau gale sezono komanda turėjo vos 11 taškų ir vėl užėmė 7 vietą.

### Ferrari era

Nuo 1997 m. iki 2005 m. sezono Sauber ekipai variklius tiekė Ferrari ekipa. Nuo to laiko kasmet rezultatai vis gėrėjo, kol 2001 m. sezoną Sauber ekipa baigė 4 vietoje su 21 tašku.

Paskutiniais ekipos metais jos santykiai su Ferrari ekipa silpnėjo. 2004 m. sezone ji prisijungė prie Grand Prix pasaulio čempionato (kuriamos alternatyvos Formulei 1, kuriam nepriklauso Ferrari). Po to komanda nusprendė naudoti Michelin padangas (Ferrari buvo pasirinkusi Bridgestone). O nuo 2006 m. sausio 1 d. ekipą įsigijo BMW kompanija.

### Sugrįžimas į Formulę 1
2009 m. gruodžio 3 d. FIA paskelbė, kad leidžia Sauber grįžti į Formulės 1 lenktynes, užimant pasitraukusios Toyota ekipos vietą. Prieš tai buvo paslkelbta, kad BMW pasitraukia iš šio sporto ir parduoda komandą pirmajam jos savininkui P. Sauberiui. Komanda naudojimui pasirinko Ferrari variklius.

2016 m. komanda buvo parduota „Longbow Finance“ holdingui. 

### Sutartis su Alfa Romeo
Prieš 2018 m. sezoną komanda pradėjo naudoti naujus „Ferrari“ variklius ir sudarė sutartį su „Alfa Romeo“ kompanija.

### Audi varikliai
2023 m. pradžioje komanda pranešė, kad po šio sezono nutrauks sutartį su „Alfa Romeo“. Tuo pačiu buvo paskelbta, kad nuo 2026 m. komanda naudos „Audi“ variklius.

## Visi Formulės 1 rezultatai

* naudojami Ferrari varikliai, pervadinti į Petronas.

## Šaltiniai
Union Berlin (reikšmės)

**Union Berlin** skirtingu metu vadinosi du klubai:

* Union 92 Berlin 1892–1927 m.;
* FC Union Berlin nuo 1966 m.;
* SC Union 06 Berlin nuo 1950 m.
KSZO Ostrowiec Świętokrzyski

**KSZO Ostrowiec Świętokrzyski** – Lenkijos futbolo klubas iš Ostrovece.

## Istorija

## Pasiekimai

## Sezonai

|}
* Šaltiniai: RSSSF duomenų bazė.

## Lietuviai
* Vytautas Karvelis, puolėjas 2000
* Aidas Preikšaitis, saugas 2000

## Nuorodos
* RSSSF duomenų bazė (čempionai ir sezonai)
* RSSSF duomenų bazė (taurės finalai)

## Išnašos
MKS Świt Nowy Dwór Mazowiecki

**Novy Dvuro „Świt“** – Lenkijos futbolo klubas iš Novy Dvuro.

## Istorija
Klubo ištakos siekia 1935 m., kai buvo įkurtas **KS Świt**.

2003–2004 m. sezone žaidė aukščiausioje lygoje. 

## Pasiekimai

* Šaltiniai: RSSSF duomenų bazė.

## Lietuviai
* Aidas Preikšaitis, saugas 2003–2004
* Darius Žutautas, gynėjas 2003–2004
* Titas Milašius, saugas/puolėjas 2020
* Rimas Klišys, saugas 1999–2001

## Išnašos

## Nuorodos
* Oficiali klubo svetainė
34 m.

**34** m. buvo nekeliamieji metai, prasidedantys sekmadienį pagal Grigaliaus kalendorių.

## Pasaulyje

### Gimimai

* **[[Gruodžio 4]]** d. – Aulijus Persijus Flakus (lot. *Aulus Persius FlaccusI*) - romėnų poetas, satyrikas (m. 62 m. lapkričio 24 d.)

### Mirtys

**Nedatuota**

* Erodas Pilypas II, tetrarchas, Erodo Didžiojo sūnus, po jo mirties paveldėjęs šiaurinę tėvo karalystės dalį (g. 4 m. pr. m. e.).
* Šv. Steponas, tradiciškai laikomas pirmuoju krikščionybės kankiniu, ir kuris, pagal Apaštalų darbus, buvo ankstyvosios Jeruzalės bažnyčios diakonas, savo mokymais supykdęs įvairių sinagogų narius (g. 5 m.).

## Nuorodos
SKN Sankt Pölten

**SKN Sankt Pölten** – Austrijos futbolo klubas iš Sankt Pelteno. Klubas turi futbolo ir krepšinio komandas.

## Istorija
**spusu Sportklub Niederösterreich St. Pölten**, arba trumpai **SKN St. Pölten** buvo įkurtas 2000 m. vasarą.

2015/16 laimėjo Pirmą lygą (antra pakopa). 2016/17 m. sezone pirmą kartą žaidė Bundeslygoje.

2020/21 m. sezone žaidė Bundeslygoje. Iš dvylikos dalyvių liko paskutinėje vietoje ir žaidė pereinamąsias rungtynes su Antros lygos atstovais. 2021 m. gegužės 26 d. Klagenfurto „Austria“ rezulatu 4–0 sutriuškino SKN Sankt Pölten.

Atsakomosiose rungtynėse, kurios įvyko 2021 m. gegužės 29 d. dar kartą nugalėjo varžovai. Šį kartą rezultas buvo 1:0. Klagenfurto „Austria“ nugalėjo varžovus bendru dviejų rungtynių rezultatu 5–0 ir pateko į Bundeslygą. **SKN Sankt Pölten** iškrito į žemesnį divizioną.

2021/22 m. sezone žaidė Antroje lygoje (antra pakopa).

## Stadionas
NV Arena – futbolo stadionas, talpinantis 8 tūkst. žiūrovų.

## Spalvinė gama

## Apranga
;Sportinės aprangos pokyčiai:
* Namuose žaidžia geltona apranga. 

;Sportinės aprangos pokyčiai:
* Namuose žaidė šių spalvų aprangomis. 

## Pasiekimai

## Sezonai

|}

## Lietuviai
* Arminas Narbekovas, saugas 1998–1999

## Taip pat skaitykite
* VSE Sankt Polten

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Stomil Olsztyn SA

**Stomil Olsztyn S.A.** – Lenkijos futbolo klubas iš Olštyno.

## Istorija
1945 m. liepos 15 d. įkurtas klubas. Nuo 1994 m. žaidė elito lygoje, bet vėliau (2002 m.) iškrito į žemesnį divizioną. Būta nuopolio net į ketvirtą lygą.

2021–2022 m. sezone rungtyniavo Pirmoje lygoje (antra pakopa). Sezonas nesusiklostė ir ekipa liko šešioliktoje vietoje (iš 18 dalyvių). Po sezono iškrito į Antrą lygą.

## Pasiekimai

* Šaltiniai: RSSSF duomenų bazė.

## Sezonai

|}

## Lietuviai
* Aidas Preikšaitis, saugas 1998–1999
* Tomas Ramelis, puolėjas 1999–2001
* Andrius Tereškinas, gynėjas 1997–1998
* Mindaugas Kalonas, saugas, 2012
* Donatas Vencevičius, treneris 2009-

## Išnašos

## Nuorodos
* Oficiali klubo svetainė
* RSSSF duomenų bazė (čempionai ir sezonai)
* RSSSF duomenų bazė (taurės finalai)
37 m.

**37** m. buvo nekeliamieji metai, prasidedantys ketvirtadienį pagal Grigaliaus kalendorių.

## Pasaulyje

### Gimtadieniai
* **[[Gruodžio 15]]** d. – Neronas, Romos imperatorius (nuo 54 m.) iš Julijų Klaudijų dinastijos (m. 68 m.).

**Nedatuota**
* Juozapas Flavijus, romėnų-žydų istorikas, gimęs Jeruzalėje, Judėjoje, kilęs iš kunigų giminės (m. 100 m.).

### Mirtys

**Nedatuota**

* Tiberijus Cezaris Augustas, Romos imperatorius (nuo 14 m. e. m.), iš Julijų – Klaudijų dinastijos. Imperatoriaus Augusto posūnis (g. 42 m. pr. m. e.).

## Nuorodos
39 m.

**39** m. buvo nekeliamieji metai, prasidedantys šeštadienį pagal Grigaliaus kalendorių.

## Pasaulyje

### Gimtadieniai
* **[[Gruodžio 30]]** d. – Titas Flavijus Vespasianas, Romos imperijos imperatorius nuo 79 m. iki savo mirties 81 m (m. 81 m.).
### Mirtys

**Nedatuota**

* Erodas Antipas, Galilėjos ir Perėjos apskričių valdytojas (4 m. pr. m. e. – 39 m. e. m.) – Erodo Didžiojo ir vienos iš jo žmonų, samarietės Maltakės, sūnus (g. 20 m. pr. m. e.).

## Nuorodos
41 m.

**41** m. buvo nekeliamieji metai, prasidedantys antradienį pagal Grigaliaus kalendorių.

## Pasaulyje

### Mirtys
* **[[Sausio 24]]** d. – Kaligula, Romos imperatorius (nuo 37 m.), iš Julijų – Klaudijų dinastijos (g. 12 m.).

## Nuorodos
46 m.

**46** m. buvo nekeliamieji metai, prasidedantys pirmadienį pagal Grigaliaus kalendorių.

## Pasaulyje

### Gimtadieniai

**Nedatuota**

* Mestrijus Plutarchas, graikų rašytojas, istorikas, biografas, eseistas ir filosofas (m. 120 m.).

## Nuorodos
44 m.

**44** m. buvo keliamieji metai, prasidedantys penktadienį pagal Grigaliaus kalendorių.

## Pasaulyje

### Mirtys

**Nedatuota**

* Apaštalas Jokūbas vyresnysis, vienas iš 12 Jėzaus Kristaus mokinių, apaštalas.

## Nuorodos
50 m.

**50** m. buvo nekeliamieji metai, prasidedantys šeštadienį pagal Grigaliaus kalendorių.

## Pasaulyje

### Gimtadieniai

**Nedatuota**

* Cai Lunas, kinų eunuchas, laikomas popieriaus išradėju (m. 121 m.).
* Epiktetas, romėnų filosofas, vėlyvojo stoicizmo ir eklektikos atstovas (m. 138 m.).

## Nuorodos
51 m.

**51** m. buvo nekeliamieji metai, prasidedantys sekmadienį pagal Grigaliaus kalendorių.

## Pasaulyje

### Gimtadieniai
* **[[Spalio 24]]** d. – Titas Flavijus Domicianas, Romos imperatorius, priklausęs Flavijų dinastijai (m. 96 m.).

## Nuorodos
53 m.

**53** m. buvo nekeliamieji metai, prasidedantys trečiadienį pagal Grigaliaus kalendorių.

## Pasaulyje

### Gimtadieniai
* **[[Rugsėjo 18]]** d. – Markas Ulpijus Nerva Trajanas, antras iš vadinamųjų Romos „penkių gerų imperatorių“. Jam valdant Romos teritorija buvo didžiausia per visą jos gyvavimo laiką (m. 117 m.).

**Nedatuota**

* Domicija Longina, romėnų aristokratė, jauniausia romėnų generolo Gnėjus Domicijaus Korbulo ir Kasijos Longinos duktė (m. 126 m.).

## Nuorodos
56 m.

**56** m. buvo keliamieji metai, prasidedantys šeštadienį pagal Grigaliaus kalendorių.

## Pasaulyje

### Gimtadieniai

**Nedatuota**

* Publijus, Romos imperijos rašytojas, istorikas, politinis veikėjas (m. 117 m.).

## Nuorodos
54 m.

**54** m. buvo nekeliamieji metai, prasidedantys ketvirtadienį pagal Grigaliaus kalendorių.

## Pasaulyje

### Mirtys
* **[[Spalio 13]]** d. – Klaudijus, Romos imperatorius (nuo 41 m.), iš Julijų Klaudijų dinastijos (g. 10 m. pr. m. e.).

## Nuorodos
62 m.

**62** m. buvo nekeliamieji metai, prasidedantys sekmadienį pagal Grigaliaus kalendorių.

### Mirtys

* '''Birželio 8''' d. – Klaudija Oktavija, imperatoriaus Nerono žmona (galimai nužudyta)
* **[[Lapkričio 24|Lakričio 24]]** d. – Aulijus Persijus Flakus (lot. *Aulus Persius Flaccus*) - romėnų poetas, satyrikas (g. 34 m. gruodžio 4 d.)

## Nuorodos
64 m.

**64** m. buvo keliamieji metai, prasidedantys antradienį pagal Grigaliaus kalendorių.

## Pasaulyje

### Mirtys

**Nedatuota**

* Apaštalas Paulius, vienas iš krikščionių apaštalų. Jis apaštalu tapo jau po Jėzaus Kristaus mirties ir prisikėlimo, todėl nepriskiriamas *Dvylikai apaštalų*, nors yra vienas iš pačių garbingiausių ankstyvosios krikščionybės veikėjų, dėl savo misijinės veiklos vadinamas „Tautų apaštalu“ (g. 5 m.).
## Nuorodos
65 m.

**65** m. buvo nekeliamieji metai, prasidedantys ketvirtadienį pagal Grigaliaus kalendorių.

## Pasaulyje

### Mirtys

**Nedatuota**

* Lucijus Anėjus Seneka, senovės romėnų valstybės veikėjas, filosofas, gamtos tyrinėtojas, poetas bei dramaturgas, Senekos Senojo sūnus. Nuo 49 m. buvo vienas iš pagrindinių imperatoriaus Nerono auklėtojų. Ruošdamas Neroną imperatoriaus sostui, sukūrė veikalą apie tai, kad yra išmintinga valdyti švelniai (de clementia). 55 m. tapo konsulu sufektu. Senekos pastangos suvaldyti Nerono temperamentą nebuvo sėkmingos. Galiausiai imperatorius apkaltino jį dalyvavus sąmoksle ir įsakė jam nusižudyti, ką Seneka ir padarė (g. 1 m. pr. m. e.).
## Nuorodos
67 m.

**67** m. buvo nekeliamieji metai, prasidedantys šeštadienį pagal Grigaliaus kalendorių.

## Pasaulyje
### Įvykiai

* Popiežiumi išrinktas Šventasis Linas (m. 79 m.), popiežiaus pareigas ėjo iki 76 m.

### Mirtys

**Nedatuota**

* Apaštalas Simonas Petras, apaštalas, Romos katalikų bažnyčios laikomas pirmuoju popiežiumi (32–67 m.). Pagal evangeliją tikrasis Petro vardas buvo Simonas, Jono sūnus; teigiama, kad jis buvęs žvejys iš Kafarnaumo Galilėjoje. Katalikai ir stačiatikiai laiko apaštalą Petrą šventuoju. Jam yra priskiriama dviejų laiškų, įtrauktų į Naujojo testamento kanoną, autorystė (g. 1 m.).
## Nuorodos
68 m.

**68** m. buvo keliamieji metai, prasidedantys sekmadienį pagal Grigaliaus kalendorių.

## Pasaulyje

### Mirtys
* **[[Liepos 9]]** d. – Neronas, Romos imperatorius (nuo 54 m.) iš Julijų Klaudijų dinastijos (g. 37 m.).

## Nuorodos
70 m.

**70** m. buvo nekeliamieji metai, prasidedantys trečiadienį pagal Grigaliaus kalendorių.

## Pasaulyje

### Mirtys

**Nedatuota**

* Apaštalas Baltramiejus, vienas iš dvylikos apaštalų, Naujajame Testamente minimas tik apaštalų sąrašuose.

## Nuorodos
76 m.

**76** m. buvo keliamieji metai, prasidedantys trečiadienį pagal Grigaliaus kalendorių.

## Pasaulyje
### Įvykiai

**Nedatuoti**
* Popiežiumi išrinktas Šventasis Anakletas (m. apie 90 m.), popiežiaus pareigas ėjo iki 88 m.
### Gimtadieniai
* **[[Sausio 24]]** d. – Publijus Elijus Trajanas Adrianas, šiuo metu plačiau žinomas tiesiog kaip **Adrianas** – Romos imperatorius iš Nervų dinastijos ir Elijų giminės nuo 117 m. iki mirties. Adrianas buvo trečiasis iš „*[[Penki gerieji imperatoriai|penkių gerųjų imperatorių]]*“ (m. 138 m.).

## Nuorodos
79 m.

**79** m. buvo nekeliamieji metai, prasidedantys sekmadienį pagal Grigaliaus kalendorių.

## Pasaulyje

### Mirtys
* **[[Birželio 23]]** d. – Imperatorius Cezaris Vespasianas Augustas, buvo Romos imperatorius nuo 69 iki 79 m. Jis buvo trumpos, bet įtakingos Flavijų dinastijos įkūrėjas (g. 9 m.).
* **[[Rugpjūčio 25]]** d. – Gajus Plinijus Vyresnysis, romėnų gamtininkas, filosofas, rašytojas, istorikas. Tarnavo Romos karo laivyne, keliavo po įvairias Romos provincijas, buvo imperatoriaus Vespasiano asmeninis draugas. Žuvo stebėdamas Vezuvijaus ugnikalnio išsiveržimą Stabijuose. Plinijus Vyresnysis išgarsėjo savo veikalu „Gamtos istorija“ (*Naturalis Historia*). Jame autorius surašė įvairias to meto astronomijos, istorijos, geografijos, antropologijos, biologijos, medicinos, mineralogijos žinias. Kaip nurodo pats Plinijus, jis rėmėsi 327 graikų ir 146 romėnų autoriais, peržiūrėjo daugiau kaip 2000 veikalų (g. 23 m.).
* **[[Rugsėjo 23]]** d. – Šventas Linas, antrasis Romos katalikų bažnyčios popiežius (apie 67-79 m.).
## Nuorodos
81 m.

**81** m. buvo nekeliamieji metai, prasidedantys trečiadienį pagal Grigaliaus kalendorių.

## Pasaulyje

### Mirtys
* **[[Rugsėjo 13]]** d. – Titas Flavijus Vespasianas, Romos imperijos imperatorius nuo 79 m. iki savo mirties 81 m (g. 39 m.).

## Nuorodos
86 m.

**86** m. buvo nekeliamieji metai, prasidedantys antradienį pagal Grigaliaus kalendorių.

## Pasaulyje

### Gimtadieniai

**Nedatuota**

* Antoninas Pijus, imperatoriaus Adriano įsūnis, Romos imperatorius (m. 161 m.).

## Nuorodos
87 m.

**87** m. buvo nekeliamieji metai, prasidedantys trečiadienį pagal Grigaliaus kalendorių.

## Pasaulyje
### Įvykiai
* Decebalas tapo Dakijos karaliumi;
* Galijos mieste Lione – 100 000 gyventojų.

### Mirtys
* Nukryžiuotas žemyn galva apaštalas Pilypas.

## Nuorodos
90 m.

**90** m. buvo nekeliamieji metai, prasidedantys sekmadienį pagal Grigaliaus kalendorių.

## Pasaulyje
### Įvykiai
**Nedatuoti**
* Susiformavo religinė srovė gnosticizmas.

### Gimtadieniai

**Nedatuota**

* Klaudijus Ptolemėjus, graikų geografas, astronomas ir astrologas, gyvenęs ir dirbęs Aleksandrijoje (m. 168 m.).
### Mirtys

**Nedatuota**

* Šventasis Anakletas, trečiasis popiežius po apaštalo Petro ir šventojo Lino (76-88 m.).
## Nuorodos
91 m.

**91** m. buvo nekeliamieji metai, prasidedantys pirmadienį pagal Grigaliaus kalendorių.

## Pasaulyje
### Įvykiai

* Įkuriama Romos imperijos Domitiano Flavijaus Felikso 4 legiono stovykla netoli dabartinio Belgrado miesto.
* Manijus Acilijus Glabrijas ir Markas Ulpijus Nerva Trajanas tampa Romos konsulais.
* Plinijui Jaunesniajam suteikiamas tribūno titulas.
* Kinų vyriausybė iš naujo įkuria Vakarų regionų protektoratą.
* Stacijus savo eilėse aprašo Senovės Romą.

## Nuorodos
96 m.

**96** m. buvo keliamieji metai, prasidedantys sekmadienį pagal Grigaliaus kalendorių.

## Pasaulyje
### Įvykiai
* **[[Rugsėjo 18]] d.** – Nerva paskelbtas Romos imperatoriumi.
**Nedatuota**
* Baigiasi Tacito „Istorijoje“ aprašyti įvykiai.

### Mirtys
* **[[Rugsėjo 18]]** d. – Titas Flavijus Domicianas, Romos imperatorius, priklausęs Flavijų dinastijai (g. 51 m.).
##### Neaprašyti

* Publijus Papinijus Stacijus – lotynų poetas.

## Nuorodos
97 m.

**97** m. buvo nekeliamieji metai, prasidedantys antradienį pagal Grigaliaus kalendorių.

## Pasaulyje
### Įvykiai
* Popiežiumi išrinktas Šventasis Evaristas (m. apie 105 m.), popiežiaus pareigas ėjo iki 105 m.

### Mirtys
* Popiežius Šventasis Klemensas I. Pagal kitus šaltinius jis mirė 99 m..

## Nuorodos
98 m.

**98** m. buvo nekeliamieji metai, prasidedantys trečiadienį pagal Grigaliaus kalendorių.

## Pasaulyje
### Įvykiai
*Šventasis Evaristas tapo popiežiumi;
* romėnas Kornelijus Tacitas paminėjo Baltijos pajūrio gyventojus aisčius.

**[[Rugsėjis]]**
***[[Rugsėjo 18]] d.** – Nerva tapo Romos imperatoriumi.

**[[Spalis]]**
* Trajanas tapo Romos imperatoriumi.

### Mirtys
* **[[Sausio 27]]** d. – Markas Kokejus Nerva, Romos imperatorius (96-98 m.). Jis buvo pirmasis imperatorius, išsirinkęs įpėdinį pagal sugebėjimus ir potencialą, o ne giminystės ryšius. Tai lėmė imperatorių virtinę, vadinamą „penkiais gerais imperatoriais“ (g. 30 m.).
## Nuorodos
99 m.

**99** m. buvo nekeliamieji metai, prasidedantys ketvirtadienį pagal Grigaliaus kalendorių.

## Pasaulyje

### Mirtys

**Nedatuota**

* Šventasis Klemensas I, Romos vyskupas apie 88-97 m., vadinamas ir, laikomas ketvirtuoju Romos katalikų bažnyčios popiežiumi po Šv. Petro, Bažnyčios tėvas, Apaštališkasis tėvas.
## Nuorodos
100 m.

**100** m. buvo nekeliamieji metai, prasidedantys penktadienį pagal Grigaliaus kalendorių.

## Pasaulyje

### Gimtadieniai

**Nedatuota**

* Justinas Kankinys, žymiausias 2 -ojo amžiaus krikščionių apologetas (m. 165 m.).

### Mirtys
**Nedatuota**
* Juozapas Flavijus, romėnų-žydų istorikas (g. 37 m.).

## Nuorodos
Bermudos herbas

**[[Bermuda|Bermudos]] [[herbas]]** vaizduoja raudoną liūtą, kuris laiko skydą. Raudonas liūtas yra Anglijos simbolis, tai įrodo priklausymą šiam kraštui.
Lenkija Eurovizijoje

**[[Lenkija]] [[Eurovizija|Eurovizijos dainų konkurse]]** dalyvavo 21 kartų. Debiutavo 1994 m. ir pirmuoju bandymu pasiekė 2 vietą. Ligi šiol tai išliko Lenkijos geriausias rezultatas.

## Istorija

Lenkija debiutavo 1994 konkurse: Edyta Górniak daina buvo pati sėkmingiausia Lenkijoje iki šiol, surinko 166 taškus ir užėmė antrąją vietą.

Vėlesnės Lenkijos dainos buvo mažiau sėkmingos, dažniausiai užimdavo tarp 11 ir 20 vietų. Tačiau nuo 2005 m. Lenkija pateko į finalą tik vieną kartą: 2008 metais.

## Dalyvavimas

* XX pusfinalyje reiškia automatinį patekimą į finalą. Tai gali būti viena iš šių dviejų priežasčių: jei šalis laimėjo praėjusiais metais, sekančiais metais nedalyvavo konkurso pusfinalyje. Kita priežastis, kad 2004–2007 m. dešimt šalių, kurie nebuvo „Big Four“ šalys, nedalyvauja kitų metų pusfinalyje. Jei, pavyzdžiui, Vokietija ir Prancūzija patenka į dešimtuką, šalys, užėmusios 11 ir 12 vietas, patenka į ateinančių metų finalą kartu su kitomis šalimis.
* XX finale reiškia nepatekimą į finalą.

## Balsavimų istorija 1994–2017

### Taškai nuo Lenkijos į…

### Taškai Lenkijai nuo…

## Taip pat skaitykite
* Lenkija vaikų Eurovizijos dainų konkurse
* Lenkija Eurovizijos šokių konkurse

## Nuorodos
Middle East Airlines

**Middle East Airlines** (; **MEA**) – Libano nacionalinė oro linijų bendrovė, įsikūrusi Beirute. Vykdo reisus iš Beiruto Rafiko Haririo tarptautinio oro uosto į Europos, Artimųjų Rytų, Afrikos miestus.

Bendrovė įkurta 1945 m.

„Middle East Airlines“ naudoja šiuos lėktuvus:
* Airbus A320-200
* Airbus A321-200
* Airbus A330-200
Atribucijos teorija

**Atribucijos teorija** – socialinės psichologijos teorija, išvystyta šios disciplinos atstovų **Fritz Heider**, **Harold Kelley**, **Edward E. Jones** ir **Lee Ross**. Teorija nagrinėja, kaip žmonės paaiškina savo ir kitų asmenų elgesį, kokias priežastis priskiria atitinkamiems įvykiams, reiškiniams, kokią įtaką šios suvokimo pozicijos turi veiklos organizavimui ir kokie veiksniai apsprendžia atribucijos pobūdį.

Pagal atribucijos teoriją, yra du priežasčių atribucijos (priskyrimo) tipai:
* Išorinis (situacinė atribucija) – kai priežastys priskiriamos išoriniams veiksniams, pvz., orams.
* Vidinis (polinkio arba dispozicinė atribucija) – kai priežastys priskiriamos asmenybės veiksniams, pvz., asmens intelekto lygiui, vertybėms ar kitiems asmeniniams kriterijams, dėl kurių asmuo gali būti atsakingas už įvykį ar reiškinį.

## Taip pat skaitykite
* Atribucija (psichologija)
* Atribucijos klaida
* Priežastingumas
* Edukacinė psichologija
* Ketinimų atribucija
* Kontrolės lokusas

## Nuorodos
* Steve Booth-Butterfield esė apie atribuciją, 1996  
* Bertram Malle, 2002
Rolandas Butkevičius

**Rolandas Butkevičius** (1934 m. gegužės 24 d. Kaunas – 1989 m. gruodžio 28 d. Vilnius) – Lietuvos aktorius.

## Biografija
1957 m. baigė Lietuvos konservatoriją. 1956-1958 m. Kapsuko dramos teatro, 1958-1963 m. Kauno dramos teatro, 1965-1989 m. Jaunimo teatro Vilniuje aktorius. 1963-1966 m. dėstė Lietuvos konservatorijoje.

Vaidyboje ryški patetika, romantizmas ir sarkazmas. Mirė Jaunimo teatro scenoje, vaidinant spektaklyje „Brolis Alioša“.

## Vaidmenys teatre
* Jasius – Kazys Binkis. Atžalynas, 1956 m.
* Simas Kairys – Justinas Marcinkevičius, Dvidešimtasis pavasaris, 1958 m., Talino „Pabaltijo teatrinio pavasario“ premija
* Merkucijus – Viljamas Šekspyras. Romeo ir Džuljeta, 1966 m.
* Džimas ir Klifas – Džonas Osbornas. Atsigręžk rūstybėje, 1967 m.
* Lancelotas – Jevgenijus Švarcas. Drakonas, 1968 m.
* Džimas – Tenesis Viljamsas. Stiklinis Žvėrynas, 1968 m.
* Skapenas – Moljeras. Skapeno klastos, 1969 m.
* Jasonas – Žakas Anujis. Medėja, 1974 m.
* Sorinas – Antonas Čechovas. Žuvėdra, 1979 m.
* Snegiriovas – Vladimiras Rozovas. Brolis Alioša, 1984 m., pagal F. Dostojevskį

## Filmografija
* 1961 – Povilas Stankus – Kanonada, rež. Arūnas Žebriūnas, Raimondas Vabalas
* 1970 – Pono vežikas – Tas prakeiktas nuolankumas, rež. Algirdas Dausa
* 1971 – Antanas – Akmuo ant akmens, rež. Raimondas Vabalas
* 1972 – Tadas Blinda, rež. Balys Bratkauskas
* 1978 – Redaktorius Natas – Veidas taikinyje, rež. Almantas Grikevičius
* 1978 – Markizas ir piemenaitė, rež. Algirdas Dausa
* 1977 – Zooparkas, TV spektaklis, LTV
* 1977 – Leitenantas – Sodybų tuštėjimo metas, rež. Almantas Grikevičius
* 1979 – „Aniuoliukas“ – Sužeista tyla, rež. Algimantas Kundelis
* 1980 – Bruzgelis – Rungtynės nuo 9 iki 9, rež. Raimondas Vabalas
* 1982 – Turtuolis, vargšas…, rež. Arūnas Žebriūnas
* 1984 – Čia mūsų namai, rež. Saulius Vosylius, LRT
* 1984 – Susidūrimas, rež. Isaakas Fridbergas
* 1985 – Nebylys, rež. Vidmantas Bačiulis
* 1986 – Pasistengti likti gyvam, rež. Genadijus Ivanovas, M. Gorkio kino studija
* 1988 – Beprotis – Mėnulio pilnaties metas, rež. Arūnas Žebriūnas
* 1989 – Kristoferis ir Mažojo Kristoferio tėvas – Atleisk mums, Viešpatie!, rež. Bronius Morkevičius
* 1990 – Papūga, kalbanti idiš, rež. Efraimas Sevela.

## Šaltiniai
Kazbekas

**Kazbekas** arba ***Mkinvaris*** (, ) – vulkaninės kilmės viršukalnė Didžiajame Kaukaze, Chocho kalnagūbryje, ties Gruzijos ir Rusijos (Šiaurės Osetija) siena. Aukštis 5034 m (arba 5033 m); trečias pagal aukštį šalyje (po Šcharos ir Jangos), bei septintas Kaukaze. Dengia ledynai (Devdorakio, Mna, Suatisio – bendras plotas 135 km²), šlaituose – subalpinės pievos.

Papėdėje įsikūrusi Stepanacminda (anksčiau *Kazbegis*). Yra kalnų kurortų, archeologinių urvų ir šventyklų. Rytinėje papėde teka Terekas, jo slėniu eina Gruzinų karo kelias.

Į Kazbeką pirmoji įkopė britų ekspedicija Daglasas Frešfildas (*Douglas Freshfield*), A. V. Muras (*A. W. Moore*) ir K. Takeris (*C. Tucker*) (1868 m.).

Gruziniškas kalnovardis *Mkinvari* reiškia 'ledo kalnas', osetinų *Урсхох* ('baltasis kalnas'). Kazbeko pavadinimas rusų kalboje paplito pagal Kazbegio gyvenvietę, pavadintą jos kunigaikščio Kazibego vardu.

## Šaltiniai
Adolfas Butkus (1906)

**Adolfas Butkus** (1906 m. gruodžio 11 d. Melninkai, Kėdainių valsčius – 1996 m. liepos 7 d. Mission Viejo, Kalifornijos valstija) – Lietuvos baleto artistas.

## Biografija
1925 m. Kaune lankė baleto studiją, šoko Leo Delibeso balete „Kopelija“. 1933 m. baigė Vytauto Didžiojo universiteto Teisių fakultetą. 1935 m. lietuvių baleto trupės gastrolių Monte Karle (Monakas), Londone vadovas. 1935–1944 m. Valstybės teatro (1940–1941 m. Valstybinis dramos, operos ir baleto teatras, 1941–1944 m. Kauno didysis teatras) režisieriaus padėjėjas, baleto studijos vadovas.

Pasitraukęs į Vokietiją 1947 m. organizavo „Kopelijos“ pastatymą Augsburge, rengė baleto trupės pasirodymus lietuvių tremtinių stovyklose. Nuo 1949 m. gyveno JAV. Iki 1971 m. dirbo „People Gas“ bendrovėje, dalyvavo lietuvių kultūrinėje veikloje.

## Šaltiniai
69 (reikšmės)

Skaičius **69** gali reikšti:

* 69 m. - metus;
* 69 (skaičius);
* 69 (sekso poza);
* 69 Danguje – Lietuvos vokalinio šokio pop muzikos grupė.
Vengrija Eurovizijoje

**[[Vengrija]] [[Eurovizija|Eurovizijos dainų konkurse]]** dalyvavo 17 kartų. Debiutavo 1994 m. nors buvo išrinkti atstovai ir 1993 m. konkursui. Šalies transliuotojas MTVA pasitraukė iš konkurso 2020 m. dėl Vengrijos valdžos vykdomos politikos LGBT atžvilgiu.

## Dalyvavimas

## Balsavimų istorija 1994–2015

### Taškai nuo Vengrijos į…

### Taškai Vengrijai nuo…

## Marcel Bezençon apdovanojimai

### Kompozitoriaus apdovanojimas

## OGAE laimėtojai

## Nuorodos
Algis Butkus (1928)

**Algis Butkus** (g. 1928 m. vasario 27 d. Kaune) – Lietuvos inžinierius mechanikas, habilituotas technologijos mokslų daktaras.

## Biografija
1952 m. baigė Lietuvos žemės ūkio akademiją. 2000 m. habilituotas technologijos mokslų daktaras.

1965–1975 m. dėstė Kauno politechnikos institute, nuo 1975 m. Vilniaus inžinerinio statybos instituto (dab. Vilniaus Gedimino technikos universitetas) dėstytojas, nuo 2001 m. profesorius.

## Mokslinė veikla
Svarbiausi darbai iš vidaus degimo variklių kokybės vertinimo metodų, alternatyvių degalų panaudojimo būdų. 5 išradimų autorius.

## Bibliografija
* Lengvųjų automobilių gedimai ir jų šalinimas, 1991 m.
* Autoservisas garaže, 1992 m.
* Užsieniniai lengvieji automobiliai, 1993 m.
* VAZ-2108, VAZ-2109 ir VAZ-1111 priežiūra ir remontas, 1995 m.
* Autotraktorinių variklių parametrų tyrimai Lietuvoje optimizuojant energetinius ir ekologinius rodiklius, 1996 m.
* Automobilių ir traktorių variklių projektavimas, vadovėlis, 1985 m.
* Benzininių vidaus degimo variklių maitinimo sistemos, vadovėlis, 2000 m.

## Šaltiniai
Antanas Butkus (1918)

**Antanas Butkus** (1918 m. birželio 20 d. Piepaliai, Baisogalos valsčius – 1997 m. spalio 6 d. Vilnius) – Lietuvos agronomas, biochemikas, visuomenės veikėjas, agronomijos daktaras.

## Biografija
1939-1942 m. mokėsi žemės ūkio akademijoje Dotnuvoje. 1943 m. pasitraukė į Vokietiją. 1948 m. Bonos universitete įgijo agronomijos daktaro laipsnį.

1949 m. persikėlė į Naująją Zelandiją. 1951 m. įsteigė Dirvožemio tyrimo laboratoriją ir jai vadovavo. 1954-1962 m. dirbo mėsos pramonėje. 1958 m. išrinktas N. Zelandijos mėsos tyrimo instituto ir Vandens apsaugos tarybos nariu. Naujosios Zelandijos lietuvių bendruomenės steigėjas, jai kelerius metus vadovavo.

Nuo 1962 m. gyveno JAV. 1962-1984 m. Klyvlendo (Ohajo valstija) klinikų Lipidų tyrimo laboratorijos vedėjas. Tyrinėjo riebalų ir prostaglandinų metabolizmą, riebalų įtaką kraujagyslių ligoms. Dalyvavo JAV lietuvių bendruomenės veikloje, 1967 m. tarybos narys, 1968 m. Ohajo apygardos pirmininkas, 1979 m. valdybos pirmininkas. 1980 m. įsteigė JAV lietuvių bendruomenės Socialinių reikalų tarybą ir jai vadovavo. Nuo 1968 m. Pasaulio lietuvių bendruomenės valdybos narys, nuo 1969 m. valdybos vykdomasis vicepirmininkas. 1997 grįžo į Lietuvą.

## Šaltiniai
Donatas Butkus (1936)

**Donatas Butkus** (1936 m. sausio 24 d. Gintališkėje, Platelių valsčiuje – 2025 m. lapkričio 18 d. Vilniuje) – Lietuvos geofizikas.

## Biografija
1962 m. baigė Šiaulių pedagoginį institutą. 1964–1969 m. Šiaulių 7-tosios vidurinės mokyklos direktorius. Nuo 1969 m. dirba Fizikos institute. 1977–1987 m. mokslinis sekretorius, 1987–1997 m. Aplinkos radioaktyvumo laboratorijos vedėjas. 1999 m. habilituotas technologijos mokslų daktaras. 1992–2001 m. Vilniaus pedagoginio universiteto, nuo 1992 m. ir Vilniaus Gedimino technikos universiteto (iki 1996 m. Vilniaus technikos universitetas) dėstytojas, nuo 2001 m. profesorius. Nuo 1997 m. Ekologijos ir žmonių saugos tarptautinės mokslų akademijos narys.

## Mokslinė veikla
Svarbiausi darbai iš radioaktyviųjų inertinių dujų, Lietuvos dirvožemių taršos radioaktyviosiomis medžiagomis ir jonizuojančiosios spinduliuotės poveikio atmosferos geofiziniams procesams. Nustatė radioizotopų Cs migracijos įvairiuose gruntuose dėsningumus, sudarė jo pasiskirstymo Lietuvoje žemėlapius, palygino su buvusia tarša iki Černobylio AE katastrofos. Įvertino lygiavertės dozės galios laukų pasiskirstymą ir kaitą pažemio ore.

## Bibliografija
* Kriptono-85 geofizinės problemos atmosferoje, su Boleslovu Styra, rusų kalba, 1988 m., anglų kalba (*Geophysical problems of Krypton-85 in the atmosphere. New York, Washington, Philadelphia, London: Hemisphere Publishing Corporation*), 1991 m.

## Šaltiniai
Eugenijus Butkus (1951)

**Eugenijus Butkus** (g. 1951 m. liepos 13 d. Šilutėje) – Lietuvos chemikas organikas, habilituotas fizinių mokslų daktaras.

## Biografija
1974 m. baigė Vilniaus universitetą. 1995 m. habilituotas fizinių mokslų daktaras.

1974–2017 m. Vilniaus universiteto dėstytojas; 1991–1996 m. Chemijos fakulteto Organinės chemijos katedros vedėjas; nuo 1997 m. profesorius; 2013–2015 m. Vilniaus universiteto mokslo reikalų prorektorius. 2003–2013 m. Lietuvos mokslo tarybos pirmininkas.

2016–2017 m. Vilniaus universiteto Gyvybės mokslų centro valdybos pirmininkas.

2017–2019 m. Lietuvos Respublikos švietimo ir mokslo ministrės Jurgitos Petrauskienės patarėjas.

## Mokslinė veikla
Pagrindiniai moksliniai darbai iš statinės ir dinaminės stereochemijos, organinių reakcijų mechanizmo tyrimų, biciklinių ir policiklinių junginių sintezės. Parašė mokomųjų knygų.

## Šaltiniai
Kazimieras Stanislovas Butkus

**Kazimieras Stanislovas Butkus** (1923 m. spalio 1 d. Klykoliuose, Akmenės valsčiuje – 2014 m. gruodžio 17 d. Kaune) – Lietuvos inžinierius technologas, habilituotas biomedicinos mokslų daktaras.

## Biografija
1954 m. baigė Kauno politechnikos institutą, inžinierius technologas. 1986 m. žemės ūkio mokslų daktaras.

1958–1967 m. Gyvulininkystės instituto laboratorijos vedėjas. 1967–1996 m. Maisto instituto (iki 1991 m. Sąjunginis sviesto ir sūrio pramonės MTI) laboratorijos vedėjas; 1988 m. profesorius. Nuo 1982 m. Tarptautinės pieno federacijos ekspertas.

## Mokslinė veikla
Mokslinio darbo kryptys: karvių šėrimas ir mechanizuotas melžimas, karvių mastito diagnostika, pieno produktų gamyba. 15 išradimų autorius.

## Bibliografija
* Mechaninis karvių melžimas, 1964 m.
* Pieno fermos darbuotojo žinynas, su V. Butkiene, 1967 m. 2 leid. 1973 m.
* Sūrių technologija, su kt., 1984 m.
* Anormalaus pieno įtaka sūrių kokybei, su R. Butkumi, 1985 m.

## Šaltiniai
Petras Butkus (1914)

**Petras Butkus** (1914 m. sausio 19 d. Lekavas, Nemakščių valsčius – 1993 m. balandžio 14 d. Sidnėjus, palaidotas Nemakščiuose) – Lietuvos ir Australijos lietuvių kapelionas, spaudos ir visuomenės veikėjas.

## Biografija
Baigė Raseinių gimnaziją. 1938 m. baigė Telšių kunigų seminariją, įšventintas kunigu. 1938–1944 m. Tauragės ir Telšių mokytojų seminarijų kapelionas. 1944 m. pasitraukė į Vokietiją. Tiubingeno universitete studijavo filosofiją ir lituanistiką, kartu pabėgėlių stovyklų lietuvių gimnazijų kapelionas. 1949 m. atvyko į Australiją. 1949–1993 m. Sidnėjaus lietuvių katalikų kapelionas, skautų veikėjas. 1982 m. prelatas. 1951–1952 m. Australijos lietuvių bendruomenės Krašto valdybos vicepirmininkas. 1951 m. įkūrė Lietuvių savišalpos komitetą, jam vadovavo.

1950 m. laikraščio „Užuovėja“ redaktorius ir leidėjas. Bendradarbiavo laikraščiuose „Mūsų pastogė“, „Tėviškės aidai“. Sukūrė apie 20 dainų. Sidnėjaus kapinėse lietuviams išrūpino atskirą laidojimo plotą. Palikimą skyrė Nemakščių bažnyčiai atstatyti.

Mons. P. Butkus mirė 1993 m. balandžio 14 d. Sidnėjuje, tačiau jau gegužės mėnesį palaikai buvo atvežti į gimtuosius Nemakščius, palaidoti Nemakščių bažnyčios šventoriuje.

## Bibliografija
* Tautų šventovėse: Kelionių įspūdžiai, Sidnėjus, 1970 m.

## Įvertinimas
* 1982 m. Britų imperijos medalis, pirmasis iš Australijos lietuvių civilių apdovanotas šiuo medaliu

## Šaltiniai
William Petty (1623)

**Viljamas Petis** (; 1623 m. gegužės 27 d. – 1687 m. gruodžio 16 d.) – vienas iš žymiausių merkantilistų, pirmasis profesionalus ekonomistas.

Jis mėgino konkrečius samprotavimus apie turtą ir turtėjimą paversti logiška ir nuoseklia mokslo sistema. XVII a. viduryje Airijoje dirbusio gydytojo samprotavimai apie ekonominę aritmetiką – tai pirmieji ekonominės statistikos mokslo daigai.
Sadzenas

**Sadzenas** (dar **Sadzynas**, **Sadzinas**), kitaip vadinamas **Mažąja Abchazija**, **Ubykija**, seniau vadintas **Zygija**, **Džiketija** (*Jiqueti*) – istorinis Gruzijos regionas, esantis istorinės Gruzijos šiaurės vakarų dalyje. Šiuo metu jis yra Rusijos teritorijoje, apima dalį dabartinio Krasnodaro krašto. Abchazai jį laiko vienu iš septynių savo istorinių regionų.

## Geografija
Sadzeno regionas užima derlingas pajūrio žemumas ir už jų esančias aukštumas į šiaurę nuo Abchazijos. Iš vienos pusės jį riboja kalnai, už kurių yra Cirkasija, o iš kitos – Juodoji jūra.

## Istorija
### Zygai ir Džiketija
Seniausia regione gyvenusi tauta buvo zygai, dėl ko regionas gavo pavadinimą Zygija, Džiketija. Senovėje regionas buvo iš dalies kontroliuojamas Kolchidės, vėliau Lazikos. Šiai byrant, formavosi vietinė abchazų valstybėlė *Sanigija* su sostine Candrypšu (pačioje dabartinės Abchazijos šiaurėje), valdoma *Canba* dinastijos. VI a. ją užkariavo abchazų valstybė *Abazgija*, buvusi iš karto į pietus, kuri sudarė Abchazijos branduolį.

Nuo VIII a. Sadzenas buvo valdomas Abchazijos karalystės. Nuo XI a. jis priklausė suvienytai Gruzijos valstybei.

### Sadzai
Spėjama, kad apie XII–XIV a. dalis vietos gyventojų migravo į šiaurę nuo Kaukazo, taip suformuodami abazinų tautybę. Likusieji gyveno susiskaldę klanais, tokiais kaip *kamyšai*, *arydbai*, *amaršanai*, *gečbai*, *canbai* ir kt. Maždaug nuo tada jie žinomi kaip sadzai. Šios tautos yra giminingos abchazams, gyvenusiems piečiau, jų kalbos yra laikomos abchazų kalbos dialektais. Čia gyveno ir ubykai.

XVIII a. visas regionas buvo susiskaldęs tarp daugybės klanų ir smulkių kunigaikštysčių, kurių kai kurios pripažino Abchazijos kunigaikštystės suverenitetą. Dė to vėliau šiai teritorijai prigijo Mažosios Abchazijos pavadinimas. Dėl Turkijos įtakos regione plito islamas.

### Kaukazo muhadžirai
XIX a. viduryje Rusijos imperijai užkariavus šiaurės Kaukazą, buvo užimtas ir Sadzenas. Tuo metu stipriai islamizuotame regione veikė musulmonų dvasininkai, kurie ragino palikti netikėlių šalį ir vykti į islamiškas šalis, t. y. Turkiją. Šios informacijos paveikti, daugybė gyventojų iš šio regiono, taip pat iš Cirkasijos, ėmė masiškai keltis į Turkiją, kur dažniausiai negaudavo jokios paramos. Jie vadinosi muhadžirais. 1864-67 m. išsikėlė daugiau nei 300 tūkst. gyventojų, palikdami regioną ištuštėjusį. Vietinių tautų beveik neliko, kadangi persikėlus į Turkiją jos labai greitai sutiurkėdavo.

### Rusijos dalis
Vietoj vietos gyventojų į regioną atsikėlė rusai, Rusijos imperijos laikais ši teritorija buvo ne tik politiškai, bet ir kultūriškai ir etniškai inkorporuota į Rusiją.
Viktoras Butkus (1923)

**Viktoras Butkus** (1923 m. sausio 18 d. Tirkiliškiai, Čekiškės valsčius, Kauno apskritis – 1993 m. liepos 15 d. Garliava) – Lietuvos kunigas, habilituotas humanitarinių mokslų daktaras, teologijos profesorius, KGB agentas.

## Biografija

1941–1944 m. studijavo Vilkaviškio kunigų seminarijoje, 1944–1945 m. – Kauno tarpdiecezinėje kunigų seminarijoje, 1945 m. įšventintas kunigu. 1959–1961 m. studijavo Laterano universitete Romoje. 1961 m. teologijos daktaras.

1945–1952 m., 1957–1959 m. kunigavo įvairiose parapijose. 1952–1956 m. ir nuo 1961 m. dėstė Kauno tarpdiecezinėje kunigų seminarijoje, dvasios tėvas; 1962–1989 m. rektorius; nuo 1966 m. profesorius. Nuo 1956 m. dalyvavo Pasaulinės taikos tarybos konferencijose Rytų Berlyne. Nuo 1989 m. Vytauto Didžiojo universiteto Atkuriamojo senato narys, Katalikų teologijos fakulteto dekanas. Rūpinosi seminarijos pastatų, Šventosios Dvasios bažnyčios remontu.

Parašė moralinės (, 3 d. 1976 m.), fundamentinės (*„Fundamentinė teologija“*, d. 1 1975 m. 2 leid. 1990 m., d. 2 1975 m., 2 leid. 1991 m.) teologijos vadovėlių, egzegetikos studiją *„Dievo karalystė – Kristaus įsteigtoji Ecclesia“*, (1957 m.), į lietuvių kalba išvertė teologinių veikalų, encikliką *„[[Pacem in terris]]“*.

## Šaltiniai

## Nuorodos
* Kunigo Roberto Pukenio atsiminimai
Vičita

**Vičita** () – miestas centrinėje JAV, Kanzase, prie Arkanzaso upės. 382,3 tūkst. gyventojų (2010 m.). Vičita – svarbus aviacijos pramonės centras (Cessna, Stearman, Mooney, Beechcraft, Learjet, Spirit AeroSystems). Vičitos valstybinis universitetas (įkurtas 1895 m.). Oro uostas.

## Istorija

Miestas pavadintas pagal indėnų vičitų gentį. Vičitos įkūrimo data laikoma 1870 m.